Diari Oficial de la Generalitat Valenciana


Sumari del DOGV 6284, del 08-06-2010 (2010/6243)

RESOLUCIÓ de 31 de maig de 2010, del conseller de Solidaritat i Ciutadania, per la qual es designa vocal de la Junta Veïnal de l'entitat local d'àmbit territorial inferior al municipi Mareny de Barraquetes, municipi de Sueca.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6284

Data del DOGV
:   08-06-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/6243


Data del document
:   31-05-2010

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * Sueca
    * entitat local

RESOLUCIÓ de 31 de maig de 2010, del conseller de Solidaritat i Ciutadania, per la qual es designa vocal de la Junta Veïnal de l'entitat local d'àmbit territorial inferior al municipi Mareny de Barraquetes, municipi de Sueca. [2010/6243]  
Després de les eleccions municipals de 2007, es va constituir la Junta Veïnal de l'entitat local d'àmbit territorial inferior al municipi Mareny de Barraquetes, del municipi de Sueca, un dels vocals de la qual era Vicente Palau Ferrando, a proposta del Partit Popular.  
Havent presentat la seua renúncia al càrrec el mencionat vocal, el partit polític proponent ha designat per a substituir-lo en la Junta Veïnal Iván Franco Soriano qui, reunint els requisits exigits per a exercir el càrrec de vocal de la Junta Veïnal, va acceptar la designació.  
L'article 199 de la Llei Orgànica 5/1985, de 19 de juny, de Règim Electoral General, remet la regulació del règim electoral dels òrgans de govern de les entitats locals d'àmbit territorial inferior al municipi a la normativa que, respecte d'això, dicten les comunitats autònomes. En este sentit, el Decret 102/1988, de 18 de juliol, del Consell de la Generalitat Valenciana, pel qual es regula la constitució de comissions gestores en l'àmbit territorial inferior al municipi, en l'article quart apartat u en relació amb l'article primer apartat dos, atribuïx al conseller d'Administració Pública la potestat de designar nous vocals de la Junta Veïnal en cas de produir-se vacants en esta.  
En l'actualitat, la referència a l'òrgan competent ha d'entendre's realitzada al conseller de Solidaritat i Ciutadania, d'acord amb el Decret 91/2010, de 21 de maig, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania.   
Vist que s'han complit les prescripcions contingudes en el Decret 102/1988, de 18 de juliol, i fent ús de les facultats que em conferix l'article primer de la dita norma, resolc:   
Article únic  
Designar Iván Franco Soriano com a vocal de la Junta Veïnal de l'entitat local d'àmbit territorial inferior al municipi Mareny de Barraquetes, del municipi de Sueca, a proposta del Partit Popular.  
Disposició final  
La present resolució produirà efectes a partir de l'endemà de la seua publicació en el Diari Oficial de la Comunitat Valenciana.  
Contra la present resolució, que posa fi a la via administrativa, es podrà interposar recurs potestatiu de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació en el Diari Oficial de la Comunitat Valenciana, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna. En el cas de tractar-se d'una administració pública caldrà ajustar-se al que disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 31 de maig de 2010.- El conseller de Solidaritat i Ciutadania: Rafael Blasco Castany.